google/wiki40b huggingface dataset:
Grenland friteater

Grenland Friteater er ei frittstående teatergruppe med base i Porsgrunn. Grenland Friteater arrangerer hvert år Porsgrunn Internasjonale Teaterfestival. Teatret arbeider i ein fysisk skodespelartradisjon og bruker gjerne akrobatikk og klovneri i uttrykket sitt.

Oppstart og medlemmer

Grenland Friteater ble stiftet i 1976 av Trond Hannemyr, Lars Steinar Sørbø, Lars Vik og Tor Arne Ursin og er en av norges eldste aktive friteatergrupper. Lars Steinar Sørbø ble senere den første norske friteaterskuespiller som gikk til institusjonsteaterne da han ble hentet til Den Nationale Scene i Bergen av Kjetil Bang-Hansen. Trond, Lars og Tor Arne er fortsatt en del av teatret.
Tidlig på 80-tallet ble Grenland Friteater forsterket av skuespillerne Geddy Aniksdal og Anne Erichsen og produsent Hans Petter Eliassen. Fra tidlig på 90-tallet og fram til i dag har gruppen også arbeidet mye med yngre talenter som har eller har hatt en kortere tilknytning til teatret.
Grenland Friteater sprang ut av det lokale Porsgrunn Amatørteater. ble tidlig dradd inn i en fysisk tradisjon med Odin Teatrets Torgeir Wethal og Institutet för Scenkonsts Ingmar Lindh som viktige lærere. De første femten årene var teatrets voksenforestillinger preget av en fysisk dominert spillestil og arbeid med poesi og ikke-aristotelisk oppbygde forestillinger, med Tor Arne Ursin som regissør og kreativ leder. Barneforestillingene var akrobatiske og humoristiske, og Sjakk og Ludo ble barne-tv med Trond Hannemyr og Lars Vik i rollene.

Videre utvikling

På 90-tallet la teatret om til en flat struktur uten en kreativ leder. Flere av gruppens medlemmer begynte å regissere. Det fysiske og poetiske arbeidet er videreført blant annet i et utstrakt samarbeid med dikteren Georg Johannesen, og flere forestillinger basert på hans arbeider. Akrobatisk barneteater etter modell av Sjakk og Ludo ble videreført blant annet i Lars Viks Fritjof Fomlesen. Samtidig begynte teatret i større grad å gjøre aristotelisk oppbygde dramaer for både barn og voksne – parallelt med at Lars Vik etablerte seg som dramatiker. Store og påkostede utendørsforestillinger som "Smuglere" og "Harde Tak", og oppsetninger som Gro Dahles drama for barn "En rosenkål for mye" kan regnes som uttrykk for utvidelsen i repertoaret.
Tidlig på 90-tallet begynte teatret også å arrangere teaterfestivalen "en Sommernattsdrøm" (nå Porsgrunn Internasjonale Teaterfestival). Grenland Friteater har i alle år turnert mye internasjonalt, og nå inviterte de det beste av det de så ute hjem til Porsgrunn. Resultatet var en teaterfestival med nysirkus, komedier og fysisk friteater i ypperste verdensklasse. Festivalen har sterk støtte i lokalbefolkningen og har etterhvert blitt en del av byens identitet.
Mottok Telemark fylkeskommunes kulturpris 1996.
Bygård

Bygård er en eiendom i en by, eller (i dagligtale) en bygning som er typisk for urban bebyggelse. 
I moderne betydning er en bygård en stor bygning med mange leiligheter. Tore Brantenberg skjelner mellom fire hovedtyper boligbygg i by: byvilla, atriumhus, rekkehus og bygård. En del byvillaer er to- eller firemannsbolig, men har et mer privat preg enn bygård som har indre arealer åpent for alle beboere.

Historie

Bygårder fantes i Oslo cirka i 1025, hevdet nettstedet til Kulturhistorisk museum i 2011. Middelalderens bygårder var gårder i byen med husdyr, lager for for og annet som hører til på en gård. I middelalderens bygård var forskjellige funksjoner som kjøkken, toalett og soverom ofte plassert i adskilte bygg. Bygårdene i middelalderen var ofte avgrenset mot omgivelsene med gjerde og grind. For å kalles «gård» krevde Gulatingsloven at det skulle være minst tre bygninger: Stue («stofa», bolighus), eldhus (grovere arbeid og større matlaging) og bur (lager for mat og klær). En bygård kunne ha flere bygninger: skemma (en liten stue for kvinner), matstue, steinkjeller (brannsikkert lager), loft (lager i første og fint soverom i andre etasje), badstue, bakerhus, smie, utedo, krøtterhus, sjøbod og hage. Byggene kunne ligge i en lang rekke opp fra sjøkanten. I Oslo er flere bygårder omtalt i middelalderske kilder. Et brev fra 1322 omhandler salg av bygården Belgen som ble solgt med «tuft, hus, loftstue, gårdsrom, strete og almenning». Den lå inntil både et strete og en allmenning og var dermed på hjørnet av et gatekryss. Bygårdene kunne ha «-gård» i navnet, for eksempel Balstadgården eller Bandskjærgården i Trondheim. Bygårder reist i Trondheim etter brannen i 1842 ble oftest anlagt etter samme plan: Et våningshus mot gaten, et portrom med adkomst til bakgård (gårdsrom) og innerst uthus.
Et flertall av bygårder som ble bygget i Oslo ved århundresskiftet 1800-1900, var hovedsakelig ment for middelklassen. Endel bygårder i Oslo er tilknyttet en byløkke.
Forrådt (1988)

Handling

Catherine Weaver (Winger) er en FBI agent som får i oppdrag å infiltrere en gruppe i Midtvesten som mistenkes å stå bak mordet på en kontroversiell jødisk radiokommentator. Den hovedmistenkte er Gary Simmons, krigshelt og familiefar. FBI-agenten blir imidlertid romantisk involvert med den mistenkte og hans familie, og mister etter hvert noe av sin objektivitet. Etterhvert viser han henne en voldelig virkelighet som står i sterk kontrast til den idyll som rår på overflaten.
Ersåker

Matrikkel

Ersåker er en matrikkelgård med gårdsnummer 202. En matrikkelgård er en geografisk enhet som i matrikkelen har felles gårdsnummer, forkortet gnr. En matrikkelgård betegner derfor ikke en spesiell type gårdsbruk, men er å betrakte som en teknisk betegnelse. Historiske gårdsnummer for Ersåker er 23 og senere 77.

Etymologi

Navnet kommer av mannsnavnet Erik. Skrivemåte i eldre tid er Erichsager. Ersåker er er godkjent og anbefalt skrivemåte; Ertsaker er godkjent, men ikke anbefalt skrivemåte.
Partick stasjon

Historie

Den første stasjonen i området var North British Railways Partickhill stasjon, som åpna i 1887 litt nord for den nåværende stasjonen, og på motsatt side av Dumbarton Road. I desember 1896 åpna Glasgows undergrunnsbanes Merkland Street undergrunnsstasjon, litt sør for den nåværende stasjonen. Ingen av stasjonene var kjent som «Partick stasjon», da også var to andre stasjoner i Partick på 1800- og 1900-tallet: Partick Central stasjon (senere omdøpt til Kelvin Hall stasjon) og Partick West stasjon.
På grunn av Beeching Axe ble Partick West og Kelvin Hall stengt, og det var bare to stasjoner igjen i Partick; Partickhill noen hundre meter nord for Merkland Street. Sammenslåinga av de to stasjonene skjedde i 1979, da restaurering av undergrunnsbanen sammenfalt med at Greater Glasgow Passenger Transport Executives beslutning om å gjenåpne jernbanelinja som passerte Partickhill, Argyle-linja. Merkland Street hadde vært stengt fra 1977, mens Partickhill ikke stengte før den nye Partick stasjon var ferdigbygd.

Jernbanestasjon

Partick jernbanestasjon er en av de viktigste stasjonene på SPTs Argyle-linje og North Clyde-linje. Stasjonen er statistisk sett den tiende travleste stasjonen i Skottland, og det femte travleste transportknutepunktet når undergrunns- og bussruter tas med i beregninga.
Taylor Hicks

Utdannelse

Taylor ble uteksaminert fra Hoover High School i 1995. Han spilte baseball, fotball og basketball mens han gikk på High School. Han studerte så handel og journalistikk på Auburn University, men gikk lei og sluttet etter tre år.

Musikkarrière

Taylor begynte som profesjonell musiker i slutten av tenårene, og turnerte i sørøstdelen av USA i en årrekke. Han ga ut to musikkalbum i denne tiden på eget forlag.

American Idol

Taylor prøvesang for American Idol i Las Vegas Nevada 10. oktober 2005. Han gikk videre med Simon Cowell sin stemme mot seg. 10. mai 2006 ble det klart at Taylor var blant de siste tre i finalen sammen med Katharine McPhee og Elliott Yamin. Han vant finalen 24. mai 2006, med McPhee på andreplass. Finalen ble sett av 200 millioner TV-seere. I en alder av 29 år var han den eldste som har vunnet American Idol. Det selvtitulerte debutalbumet han ga ut etter Idol solgte til platinaplate, med over 700 000 eksemplarer.
Sø- og Handelsretten

Sø- og Handelsretten er en domstol i København som behandler handelssaker og sjøsaker. Det er borgerlige saker, som krever behandling av sakkyndige. Sø- og Handelsretten består av en president, to visepresidenter, to dommere og et antall sakkyndige.
I saker vedrørende sjøulykker er det ved denne domstolen mannskapet fra det pågjeldende skip skal avgi sjøforklaring, hvis ikke en annen byrett har den stedlige kompetanse.
In vitro-fertilisering

In vitro fertilisering, prøverørsbefruktning eller IVF er en form for assistert befruktning der egget blir befruktet in vitro, altså utenfor morens kropp. "In vitro" er latin for "i glass" og kom fordi biologiske eksperimenter har involvert et gjenstander av glass, som rør eller petriskåler. I Norge fødes det omtrent 7000 barn unfanget ved IVF per år.

Framgangsmåte

Prosessen starter ved at kvinnen som ønsker barn må ta medisiner som stimulerer eggproduksjon. Blodprøver må tas for å sjekke hormonnivået. En ultralyd-guidet nål henter ut eggene, vanligvis 4 til 10 egg, ett om gangen, under lokalbedøvelse. Barnefarens, ev. en sæddonors, spermier blandes med de antatt beste eggene. I noen tilfeller brukes intracytoplasmatisk spermieinjeksjon (ICSI) der en enkelt sædcelle injiseres og befrukter egget. Etter 2-4 dager, når egget har delt seg og blir et embryo, settes det inn i kvinnens livmor via et tynt rør. Etter 10-14 dager tas det en blodprøve for å se om kvinnen er blitt gravid.
Soft-IVF er en metode innen prøverørsbehandling hvor fokus er å gjøre behandlingen kortere, enklere og mer behagelig for kvinnen enn ved vanlig prøverørsbehandling (IVF-behandling).

Historie

Engelske Louise Joy Brown (født 25. juli 1978) var verdens første prøverørsbarn. Hun ble unnfanget uten bruk av hormoner, og det var den Cambridge-baserte fysiologen Robert G. Edwards og gynekologen og kirurgen Patrick Steptoe som hadde ledet teamet som sto bak. I 1980 startet de verdens første prøverørsklinikk. Robert G. Edwards fikk Nobelprisen i medisin i 2010. Mona Susanne Tetlie ble i 1984 Norges første prøverørsbarn.

Kontroverser

I Norge er IVF kun lovlig dersom en av de to som ønsker barn er befruktningsudyktig.
IVF er en forutsetning for at barn skal kunne unnfanges via eggdonasjon eller surrogati. Overflødige egg som er befruktet (embryo) men ikke settes tilbake i kvinnens livmor, kan anses som menneskeliv eller potensielle menneskeliv, og behandling av disse er gjenstand for en moralfilosofisk diskusjon. IVF åpner for preimplantasjonsdiagnostikk slik at man potensielt kan sortere ut embryo med kromosomfeil eller uønskede egenskaper. Hvilke egenskaper som er uønskede er kontroversielt, særlig for de som allerede har kromosomfeil eller sykdommer som gir grunnlag for sortering. I Norge må sæddonorer til IVF oppføres i et donorregister og kan ikke være anonyme. Registeret skal bistå personer født via IVF som etter de er fylt 18 år ønsker å vite hvem som er deres genetiske opphav.
Det har skjedd at befruktede egg er blitt forbyttet. Carolyn Savage fikk i 2009 feil egg, og valgte å gi barnet hun fødte til de genetiske foreldrene. Susan Buchweitz, en enslig mor, fikk sitt egg forbyttet. Den genetiske faren til barnet ble som følge av lovene barnets far, og krevde samværsrett. Buchweitz saksøkte klinikken og legen som forbyttet embryoene mistet lisensen.
Dicksonfjorden

Dicksonfjorden er en arm av Nordfjorden på Spitsbergen, sør i gresnetrakten mellom James I Land og Dickson Land, Svalbard. Fjorden er rundt 30 km lang, og går nordover øst for Ekmanfjorden, atskilt av Kapp Wærn mot denne i vest, og av Kapp Wijk i øst. I fjordbotnen starter Dicksondalen med Dicksonelva som har utspring i isbreer i nord. Deler av området tmrådet tilhører den devonske Woodfjord-formasjonen.
Det er grunnflak og vanskelige forhold i fjorden, og munningen kan lett bli blokkert av is når det er is i Nordfjorden. Dicksonfjorden blir derfor regnet som vanskelig å ferdes i.
Elva har navn etter Baron Oscar Dickson (1823-97), en svensk forretningsmann og støttespiller for forskning, som støttet et betydelig antall svenske ekspedisjoner til Arktis mellom 1868 og 1897. Sommeren 1939 utforsket en britisk-norsk-svensk ekspedisjon Dicksonfjordens of Woodfjordens devonske geologi og fossile fauna, anført av den svenske forskeren Erik A Stensiö, og med Anatol Heintz som leder for det norske forskningslaget.
Astrakan

Historie og utbredelse

Av navnet antar en at treet stammer fra distriktet Astrakhan nord for Det kaspiske hav.
Treslaget nevnes første gang av den svenske botanikeren Peter Jonas Bergius i en bevart tale fra 1780.
Treslaget fikk utbredelse først i Sverige, Norge og England, men er nå dyrket over hele Europa.
Av utbredelseshistorien og genetikken indikeres at treslaget er svensk og ikke russisk.
Homoeomorphus

Utseende

Middelsstore, brede og kraftige, mørkbrune hornbiller. Hannen mangler horn. Dekkvingene er litt ujevne, ruglete.

Utbredelse

Slekten er utbredt i Afrika.
Alafors

Alefors er et tidigere tettsted i Ale kommun i Sverige. Plassen hadde 153 innbyggere i 2010.
Council for the Development of Social Science Research in Africa

Council for the Development of Social Science Research in Africa (CODESRIA) er en pan-afrikansk forskningsorganisasjon med hovedkvarter i Dakar i Senegal. Organisasjonen skal legge til rette for forskning innen samfunnsvitenskapene i Afrika og skape et forskningssamfunn. Den ble grunnlagt i 1973. CODESRIA er en aktiv forskningsorganisasjon, men også en plattform for politiske uttalelser.
I motsetning til mange andre organisasjoner, er ikke CODESRIA enig i den tradisjonelle, samfunnsvitenskapelige inndelingen av Afrika, der Nord-Afrika ofte mer eller mindre er utelatt. Organisasjonen vil i stedet representere de fem regionene i Afrika (Nord-Afrika, Øst-Afrika, Sentral-Afrika, Vest-Afrika og Sør-Afrika likt. For å nå målene sine samarbeider CODESRIA med andre afrikanske institutter som ERNWACA, Forum for Social Sciences) og ikke-afrikanske institutter og organisasjoner som Afrika-Studiecentrum i Leiden og Nordiska Afrikainstitutet)
Organisasjonen blir finansiert gjennom donasjoner fra ulike donorer, som det nederlandske og danske utenriksdepartementet, den senegalesiske regjeringen, Ford Foundation og FN. CODESRIA har tre styrende organer; Generalforsamlingen er den høyeste, fulgt av en Executive Committee og en vitenskapskommite,) hvorav alle har sine spesielle roller.

Bidrag til samfunnsvitenskapene

CODESRIA gir stipend. Disse stipendene gis til alle nivåer fra masterutdannelse til post doc-forskning. Organisasjonen organiserer også konferanser og programmer som fokuserer på spørsmål relatert til samfunnsvitenskap og humaniora,, gir ut publikasjoner i ulike formater og hjelper til med å organisere forskningstrening.
I 1994 fikk CODESRIA Noma-prisen for publikasjonen A Modern Economic History of Africa. Volume 1: The Nineteenth Century.
Innen CODESRIA-miljøet kan man skille ut ulike tankestrøminger, særlig en eldre, mer marxistiskorientert gruppe og en yngre, nyliberal gruppe. En tredje gruppe er folk som er aktive innen kvinnekamp og kamp for menneskerettigheter. De fleste av programmene som blir tilbudt er likevel dominert av menn, med unntak for kjønnsforskningsinstituttet.
Maria Montessori

Biografi

Foreldrene hennes ønsket at hun skulle utdanne seg til jordmor, men hun ville ikke akseptere en tradisjonell kvinnerolle. Hun begynte i stedet å studere matematikk og teknikk, før hun fikk interesse for biologi og medisin. Hun tok medisineksamen i 1896. Sin første ansettelse som lege fikk hun ved universitetets psykiatriske klinikk, og der kom hun for første gang i kontakt med utviklingshemmede barn. Hun ble overbevist om at disse barna kunne lære mye bare de fikk tilrettelagt undervisning. 

Da Montessori ikke lenge etter ble leder for en statlig undervisningsanstalt for psykisk utviklingshemmede, fikk hun en ny mulighet til å prøve ut ideene sine. Hun fant ut at barna kunne lære seg mye som i utgangspunktet virket umulig. 
«Jeg har lykkes i lære et flertall av de utviklingshemmede barna fra mentalsykehuset å lese og skrive så bra, at jeg lot dem delta i opptaksprøvene til en skole for normalt utviklede barn, og de klarte prøven … Mens alle beundret fremskrittene deres, lette jeg etter årsaken til at de vanlige skolers lykkelige, friske barn kunne bli holdt på et så lavt nivå at de i intelligenstestene kunne sidestilles med mine tilbakestående elever.» (Maria Montessori, Montessorimetoden 1909)
I 1898 fødte hun sønnen Mario Montessori sr. utenfor ekteskap og plasserte ham hos en familie på den italienske landsbygda.
Da hun noen år senere, etter studier i blant annet psykologi, overtok ledelsen for et daghjem i Romas slumkvarter, testet hun sine teorier på normalt begavede barn. Det var her hun fikk ideer og oppdaget viktige og ukjente fakta om barns adferd.

Montessori-skoler

Montessori åpnet en rekke skoler hvor metodene hennes ble anvendt. Hun reiste rundt for å utdanne lærere og for å grunnlegge atter nye skoler. Ryktene om undervisningsmetoden spredte seg raskt og den ble populær i flere europeiske land, særlig Nederland og Storbritannia. 
I 1939 ble hun invitert av Teosofisk samfunn til India. Dette skjedde mens fascistene hadde makten i Italia, og Montessori benyttet anledningen og rømte fra landet og flyttet til India sammen med sønnen Mario Montessori sr. Der bodde hun til 1947. 
Dette er grunnen til at det er India som er det landet med flest montessoriskoler i verden. Der jobbet hun sine siste år med å utdanne lærere som i hennes ånd skulle utvikle metodene hennes videre. 
Hennes interesse for undervisning for fred førte til at hun tre ganger ble nominert til Nobels fredspris. 
Etter Montessoris død har interessen for metodene hennes fortsatt å spre seg, og i dag finnes det en rekke skoler og barnehager basert på hennes prinsipper i mange land i verden. Hennes tanker er grunnlaget for Montessoriskolene (inkl. Montessoribarnehager).
Sotra Facula

Sotra Facula (oppkalt etter øya Sotra i Hordaland) er et fjell på saturnmånen Titan og muligens en isvulkan. Fjellet har en høyde på opp mot 1 500 m over det omkringliggende terrenget.
Kurt Rommel

Karriere

Rommel gjorde tjeneste i Friedrichshafen ved Bodensee og i Villingen-Schwenningen, deretter som ungdomsprest i Stuttgart, hvor han skrev tekst og melodi til flere moderne salmer. Han begynte i februar 1962 med «kinogudstjenester», der man i stedet for orgel brukte band inne i kinoen. Fra 1975 var Rommel teologisk redaktør, senere, fra 1992, var han sjefredaktør for Evangelischen Gemeindeblatt für Württemberg. I tillegg til tallrike bøker, var han også redaktør for en serie plater.
Glade Gorm

Glade Gorm er en rollefigur fra Terje Formoes univers om Kaptein Sabeltann. 
Karakteren dukket for første gang opp i tegnefilmen om Kaptein Sabeltann i 2003. Karakteren har senere medvirket i forestillingen Kaptein Sabeltann og Grusomme Gabriels skatt.

Om Glade Gorm

Glade Gorm utgir for å være arbeidsløs kokk på jakt etter jobb. Han overhører en samtale å prøver å få Pinky til å godsnakke med Kaptein Sabeltann slik at han får jobb som skipskokk på Den Sorte Dame med sine menn, Tøge og Birk. Han er ikke så snill som han ser ut som, han ønsker å ta over Den Sorte Dame sammen med sine menn å bli kaptein på skuta. En dag gjennomføres planen hans, der kapteinen blir tatt til fange og mennene til Kaptein Sabeltann blir holdt under hans kontroll. Han truer med å tenne på Kjuttaviga hvis han ikke får Grusomme Gabriels skatt øyeblikkelig. Som han sier: "Hvis jeg ikke får Grusomme Gabriels skatt øyeblikkelig, vil hodet rulle og denne stakkars lille husklynga Kjuttaviga, vil gå opp i flammer!."
Katholieke Universiteit Leuven

Katholieke Universiteit Leuven (kort KU Leuven) er et pavelig universitet og ved siden av Université catholique de Louvain en av to etterfølgerinstitusjoner etter Det katolske universitetet i Leuven, Belgias eldste universitet.
Det katolske universitetet i Leuven ble grunnlagt av pave Martin V i 1425. Det ble opprinnelig kun undervist på latin. Under revolusjonskrigene ble universitetet oppløst, men gjenopprettet i 1835. Da ble fransk også undervisningsspråk. Nederlandsk ble først undervisningsspråk i 1930. I 1968 ble den nederlandskspråklige seksjonen et selvstendig universitet, og universitetet ble dermed delt i to. Det nederlandskspråklige Katholieke Universiteit Leuven beholdt bygningene i Leuven, mens det franskspråklige Université catholique de Louvain i løpet av 1970-tallet flyttet til Louvain-la-Neuve.
I 2015 hadde universitetet 57 181 studenter og 11 544 ansatte, noe som også gjør universitet til det største i Benelux. Grunnet de lave avgiftene ved studier i Flanderen, er nederlendere den største gruppen utenlandske studenter ved KU Leuven.
Katholieke Universiteit Leuven er et sterkt forskningsorientert universitet, som regnes som et ledende universitet på mange fagområder. Universitet er ansett til å være blant de 50 høyeste rangerte universitetene i verden. I Europa er universitetet ansett å være blant de beste og mest prestisjefulle universitetene.
Sammen med sin franskspråklige søsterinstitusjon er det verdens eldste katolske universitet og blant de ti eldste i verden.
Fergusoninidae

Samliv med rundormer

Fergusoninidene har en meget spesiell økologi. De danner galler på trær i myrtefamilien, særlig slekten Melaleuca. Disse fluene lever i et samliv (symbiose, mutualisme) med rundormer av slekten Fergusobia. Det er nematodene som får planten til å produsere gallen, mens fluelarven bidrar til å vedlikeholde den. Når en ny generasjon fluer klekkes, bærer hunnene rundormene med seg og «planter» dem på vertsplanten når de legger egg. Både fluen og rundormen drar nytte av samarbeidet. En art av Melaleuca sprer seg kraftig i USA og skaper store problemer der. Det har blitt foreslått å innføre arten Fergusonina turneri sammen med sin samlevende rundorm Fergusobia quinquenervae, for å kontrollere spredningen av planten.
Sonjas stjerneøyne

«Sonjas stjerneøyne», eller bare «Sonja» som den også kalles, er opprinnelig en russisk ballade skrevet av Eugen Patos i 1919. Sangen ble registrert hos forlaget Wiener Boheme-Verlag i 1920. Dette var et forlag som dekket Wien, Leipzig og Berlin. Frimann Clasen, eller «Lyktemannen» som han ble kalt, bearbeidet denne til norsk i slutten av 1920-årene. Frimann Clasen ble kjent som en pionér i norsk radiounderholdning i 1930-årene. Han skrev monologer og viser og fremførte dem selv, gjerne med Petra Hendriksen som akkompagnatør. Denne sangen er innspilt på Frem fra Glemselen kap.19 med Helge Borglund.
Norwich City FC

Historie

I begynnelsen spilte Norwich City på en bane som het Newmarket Road. Laget deltok i en amatørliga, men det tok ikke lang tid før Norwich City ble anklaget for å være profesjonelle. Dermed fikk de ikke lenger delta i amatørligaen, og klubben ble formelt profesjonell i 1905. 2 år senere startet de med gule drakter, som har vært karakteristiske for klubben siden, og i 1908 flyttet de hjemmebanen sin til Rosary Road. The Nest, som var navnet på den nye banen, skulle være deres tilholdssted de neste 27 årene.
Da Norwich ble med i The Football League i 1920 førte det til økt tilskueroppslutning. The Nest hadde ikke kapasitet til å møte den nye situasjonen, og Norwich City måtte flytte for tredje gang i klubbens historie. Denne gang til Carrow Road som har vært deres hjemmebane fra 1935 og fram til dags dato. 2. mai 2011 sikret Norwich opprykk til premier league etter seier mot Portsmouth.

Norske spillere

Åge Hareide, Erik Fuglestad og Alexander Tettey har spilt for klubben.
Stenophryneta

Utseende

En ganske stor, avlang trebukk. Antennene er omtrent så lange som kroppen. Pronotum er kledt med gulaktig bestøvning og har en kraftig tann midt på sidekanten. Dekkvingene har markerte "skuldre" og er parallellsidige, med gulbrune og svarte tegninger..

Levevis

Som de fleste andre trebukker borer larvene i ved.

Utbredelse

Arten er vidt utbredt i Afrika.